Claudio López

Claudio Javier López (født 17. juli 1974 i Río Tercero) er en argentinsk tidligere fotballspiller som sist spilte  for den amerikanske klubben Colorado Rapids i Major League Soccer.

El Piojo (lusa) begynte den profesjonelle karrieren i Estudiantes de La Plata i Argentina i 1990, da han var 16 år gammel. Året etter gikk han til Racing Club de Avellaneda, der han ble til 1996, da han dro til spanske Valencia CF.

Han ble i Valencia i fem år, og var med på å spille finale i Mesterligaen sesongen 1999-2000. Deretter gikk han til SS Lazio i Serie A. López slet med skadeproblemer i Lazio, og innfridde aldri de store forventningene.

López spilte for meksikanske Club América. I 2005 hjalp han laget til dets tiende ligamesterskap.

I 2007 returnerte El Piojo til argentinske Racing Club de Avellaneda, 11 år etter at han forlot klubben og landet.

7. mars 2008 ble det kunngjort at Lopez hadde signert en kontrakt med Kansas City Wizards. Han scoret i debutkampen mot DC United 29. mars 2008.

Han spilte 58 landskamper for Argentina, og scoret 10 mål. Han deltok under både VM 1998 og VM 2002.
 Eksterne lenker 


Kategori:Argentinske fotballspillere
Kategori:Spillere i Fotball-VM 1998
Kategori:Spillere i Fotball-VM 2002
Kategori:Medaljevinnere under Sommer-OL 1996
Kategori:Deltakere for Argentina under Sommer-OL 1996
Kategori:Fotballspillere under Sommer-OL 1996
Kategori:Fotballspillere for Estudiantes de La Plata
Kategori:Fotballspillere for Racing Club de Avellaneda
Kategori:Fotballspillere for Valencia CF
Kategori:Fotballspillere for SS Lazio
Kategori:Fotballspillere for Club América
Kategori:Fotballspillere for Sporting Kansas City
Kategori:Fotballspillere for Colorado Rapids
Kategori:Personer fra departementet Río Tercero i provinsen Cordoba
Kategori:Fødsler i 1974
Kategori:Olympiske medaljevinnere i fotball